
POLUGODIŠNJI IZVJEŠTAJ O IZVRŠENJU FINANCIJSKOG PLANA DRŽAVNOG ODVJETNIŠTVA, UREDA ZA SUZBIJANJE KORUPCIJE I ORGANIZIRANOG KRIMINALITETA  ZA 2026. 


	
	  


	Državno odvjetništvo, Ured za suzbijanje korupcije i ograniziranog kriminaliteta sastavio je Polugodišnji izvještaj o izvršenju financijskog plana za 2026. u skladu s odredbama Pravilnika o polugodišnjem i godišnjem izvještaju o izvršenju proračuna i financijskog plana („Narodne novine“, broj 85/23).  

PRIHODI 
	
	  


Državno odvjetništvo, Ured za suzbijanje korupcije i ograniziranog kriminaliteta je u 2026. godini planirao ukupno prihoda u tekućem planu u iznosu 6.925.066,00 eura.
Planirani ukupni prihodi u tekućem planu sastoje se od općih pihoda i primitaka iz proračuna (izvor 11) u iznosu od 6.896.566,00 eura, vlastitih prihoda (izvor 31) u iznosu od 24.500,00 eura i Programi Unije (izvor 510) u iznosu od 4.000,00 eura za financiranje aktivnosti A678000 Suzbijanje korupcije i organiziranog kriminaliteta, A678008 Međunarodna suradnja na suzbijanju organiziranog kriminaliteta i A678010 Djelatnost Odjela delegiranih europskih tužitelja.

RASHODI 

Ukupni rashodi i izdaci Državnog odvjetništva, Ureda za suzbijanje korupcije i ograniziranog kriminaliteta izvršeni u prvom polugodištu 2026.  iznose  3.209.115,30 eura.

U odnosu na planirane rashode i izdatke, izvršenje financijskog plana Državnog odvjetništva, Ureda za suzbijanje korupcije i organiziranog kriminaliteta u prvom polugodištu 2026. iznosi 46,34 %  tekućeg plana za 2026. godinu. 
Najveći dio izvršenih rashoda odnosi se na rashode za plaće, ostale rashode za zaposlene, materijalne rashode, financijske rashode i rashode za nabavu nefinancijske imovine (uredska oprema i namještaj, oprema za održavanje i zaštitu i prijevozna sredstva, odnosno za otplatu zajma za financijski leasing za više službenih vozila.


PRIHODI  POSLOVANJA PO EKONOMSKOJ KLASIFIKACIJI

Planirani prihodi u 2026. godini iznose 6.925.066,00 eura, a sastoje se od vlastitih prihoda (podskupina 66) u iznosu 24.500,00 eura, a koji prihodi se ostvaruju od usluga preslika spisa i prihoda od čajne kuhinje za zaposlenike Ureda, prihoda iz proračuna za financiranje djelatnosti proračunskih korisnika (podskupina 67) u iznosu od 6.896.566,00 eura i Programi Unije (izvor 510) u iznosu od 4.000,00 eura za refundacije za službena putovanja zaposlenika.


RASHODI POSLOVANJA PO EKONOMSKOJ KLASIFIKACIJI

U nastavku se daje pojašenjenje predloženih i izvršenih rashoda Financijskog plana Državnog odvjetništva, Ureda za suzbijanje korupcije i ograniziranog kriminaliteta u prvom polugodištu 2026. 


Rashodi za zaposlene

Rashodi za zaposlene planirani su u 2026. godini u iznosu od 5.341.898,00 eura. Isti rashodi izvršeni su u iznosu od 2.500.116,03 eura što čini 46,80 % izvršenja tekućeg plana 2026. godine, a odnose se na rashode za plaće za redovan rad i plaće za prekovremeni rad zaposlenih, doprinose za obvezno zdravstveno osiguranje, doprinose za mirovinsko osiguranja za staž s povećanim trajanjem i ostale rashode za zaposlene kao što su regres, naknade za bolest, smrtni slučaj, otpremnine, jubilarne nagrade, uskrsnice. Do vrijednosno značajnijeg izvršenja rashoda za zaposlene, došlo je radi zakonskih izmjena (povećanja koeficijenata i osnovice pravosudnim dužnosnicima i povećanje osnovice za službenike i namještenike). 


Materijalni rashodi

Materijalni rashodi planirani su u 2026. godini u iznosu od 1.506.268,00 eura, a izvršeni su u iznosu od 676.768,40 eura ili 44,93 % u odnosu na tekući plan za 2026. godine, a odnose se na ostvarenje programskih aktivnosti i redovno poslovanje Državnog odvjetništva, Ureda za suzbijanje korupcije i ograniziranog kriminaliteta. Do vrijednosno značajnijeg izvršenja materijalnih rashoda u odnosu na prethodno izvještajno razdoblje, došlo je radi promjena u knjigovodostvenom evidentiranju plaćanja doprinosa delegiranim europskim tužiteljima. Navedeni rashodi su se u prethodnom izvještajnom razdoblju evidentirali na rashodima za zaposlene.


Financijski rashodi 

Financijski rashodi planirani su u iznosu od 11.900,00 eura, a izvršeni su prvom polugodištu 2026. u iznosu od 2.425,26 eura ili 20,38 % u odnosu na tekući plan za 2026. godinu. Navedeni rashodi odnose se na otplatu kamata za financijski leasing, bankarske usluge i usluge platnog prometa. 








Rashodi za nabavu nefinancijske imovine

Navedeni rashodi planirani su u iznosu od 62.000,00 eura, a izvršeni su u iznosu 29.805,61 eura ili 48,07 % u odnosu na tekući plan za 2026. godinu, a odnose se na rashode za otplatu glavnice financijskog leasinga za više službenih vozila i rashode za kupnju uredske opreme i namještaja, komunikacijske opreme, opreme za održavanje i zaštitu. Do vrijednosno značajnijeg izvršenja rashoda za nabavu proizvedene dugotrajne imovine došlo je radi preseljenja Državnog odvjetništva, Ureda za suzbijanje korupcije i ograniziranog kriminaliteta u nove prostorije.  


Zagreb, 15. srpnja 2026. 

